alexandrainst/scandi-wiki huggingface dataset:
Ibiza-affæren

Ibiza-affæren var en skandale i østerriksk politikk som hadde sitt utspring i hendelser på Ibiza i 2017. Daværende leder i partiet Heinz-Christian Strache og partifellen Johann Gudenus ble lokket i en felle på ferieøya Ibiza. Strache som var visekansler og partileder, tilbød i et opptak fra 2017 statlige kontakter til en utenlandsk kvinne som oppga å være en velstående, mulig sponsor til partiet. Hun opplyste å være niesen til en russisk oligark, men det hele var en falsk forestilling. Videoen ble offentliggjort i pressen i mai 2019.

Samtalen mellom Strache og kvinnen dreide seg blant annet om skjulte valgkampdonasjoner til FPÖ, overtakelse av avisen Kronen Zeitung, og mulighetene til å endre redaksjonen til fordel for FPÖ. De snakket om en mulig endring av det østerrikske mediesystemet i retning av ønskene til Ungarns statsminiser Viktor Orbán og mulighetene for å få partidonasjoner uten å involvere Rechnungshof, Østerrikes riksrevisjon. Alt dette skulle skje mot mulige gjenytelser fra FPÖ i form av statlige oppdrag, dersom partiet vant valget i 2017.

Strache og Gudenas måtte trekke seg fra sine politiske verv som følge av skandalen i 2019. Etter en kort overgangsregjering, ble regjeringen Brigitte Bierlein utnevnt i juni 2019, i påvente av et nytt valg til Nasjonalrådet høsten 2019.

Saken ble offentliggjort av Der Spiegel og Süddeutsche Zeitung 17. mai 2019. Strache ble i 2021 dømt til 15 måneders betinget fengsel for korrupsjon.

Referanser 

Østerriksk politikk
2019 i Østerrike
Concerto

Concerto (originaltittel: I've Always Loved You) er et amerikansk drama fra 1946 regissert av Frank Borzage.

Referanser

Eksterne lenker 
 

Dramafilmer fra USA
Engelskspråklige filmer
Filmer fra 1946
Liste over presidentene for Nigers nasjonalforsamling

Presidenten for Nigers nasjonalforsamling er leder for parlamentet.

Kilder 
 

Niger
Nigerske politikere
Histopatologi

Histopatologi (fra gresk ἱστός histos «vev», πάθος pathos «lidelse», and -λογία -logia «lære») er læren om hvordan man undersøker forandringer i vev ved sykdom. 

I klinisk medisin refererer histopatologi til undersøkelsen av en biopsi eller kirurgisk prøve av utført av en patolog.

Kilder 
 Artikkelen er basert på materiale hentet fra engelskspråklig Wikipedia, Histopathology, 13. juni 2019.

Patologi
Histologi
Victor Boniface

Victor Okoh Boniface (født 23. desember 2000) er en nigeriansk fotballspiller som spiller for den belgiske klubben Union Saint-Gilloise. 

Han signerte for  den 4. mars 2019, etter en overgang fra nigerianske Real Sapphire FC. Bonifaces korsbånd røk imidlertid kort tid etter hans ankomst til Bodø/Glimt, og det ble antatt at han ville være henvist til sidelinjen gjennom hele 2019-sesongen. Boniface debuterte imidlertid for Bodø/Glimt i 1-1-oppgjøret borte mot Ranheim Fotball den 22. september 2019.

Boniface var i utgangspunktet tatt ut til Nigerias U20-landslag som skulle spille afrikansk mesterskap 2019, men ble erstattet i troppen på grunn av en meniskskade.

Referanser

Eksterne lenker 
 

Nigerianske fotballspillere
Fotballspillere for FK Bodø/Glimt
Fotballspillere for Royale Union Saint-Gilloise
Utenlandske fotballspillere i Norge
Skal dere gå allerede? (film)

Skal dere gå allerede? er en norsk dramafilm i regi av Mona J. Hoel. Den ble vist på OsloPix filmfestival 5. juni 2019.

Rolleliste 

Nicole Madeleine Aurdahl
 Mattias Cantzler
 Raymond Lorentzen
 Cheila Steen
 Aracelly Reinoso 
Kjersti Holmen
 Rickard Kleven

Referanser

Norske filmer fra 2010-årene
Filmer fra 2019
Platymela

se tekst i artikkel

 
Platymela er en slekt av biller i delgruppen (underfamilien) Chrysomelinae.

Utseende 
Middelsstore (10-15 millimeter), avlangt-ovale, glatte og blanke, gjerne rødoransje bladbiller, dekkvingene kan være mørke. Antennene er knapt halvparten så lange som kroppen.

Levevis 
I alle fall noen av artene lever på busker i familien Sapindaceae.

Utbredelse 
Slekten er utbredt i Australia.

Systematisk inndeling 

 orden biller (Coleoptera)
 underorden Polyphaga
 overfamilie Chrysomeloidea Latreille, 1802 (=Phytophaga) 
 familien  bladbiller (Chrysomelidae Latreille, 1802) 
 underfamilien Bladbiller, Chrysomelinae Latreille, 1802
 slekten Platymela Balý, 1856
 Platymela bimaculiceps (Lea, 1915)  
 Platymela cephalotes (Lea, 1903)  
 Platymela digglesi (Baly, 1865)  
 Platymela flavescens (Blackburn, 1890)  
 Platymela flavida (Lea, 1929)  
 Platymela geniculata (Baly, 1856)  
 Platymela hasenpuschi (Daccordi, 2000)  
 Platymela maculiceps (Lea, 1929)  
 Platymela minima (Lea, 1916)  
 Platymela monochromatea (Lea, 1903)  
 Platymela paropsoides (Clark, 1864)  
 Platymela rufocastanea (Lea, 1916)  
 Platymela sticticollis Baly, 1856  
 Platymela superba Weise, 1923  
 Platymela transversa (Baly, 1864)  
 Platymela unilineata Baly, 1856

Litteratur 
 C.A.M. Reid (2006) A taxonomic revision of the Australian Chrysomelinae, with a key to the genera (Coleoptera: Chrysomelidae). Zootaxa 1292:

Eksterne lenker 
 Atlas of Living Australia - Platymela Besøkt 14.6. 2019
 Leaf Beetles of Australia - Platymela Besøkt 14.6. 2019
 Brisbane Insects - Lamprolina. Besøkt 14.6. 2019
 Bilder av Platymela sticticollis
 

Bladbiller
Australias insekter
Biller formelt beskrevet i 1856
Dennis Reksten

Dennis Reksten (egentlig Sven Johan Reksten) er vokalist i Elektrisk Regn og tidligere altmuligmann på Garage på hjørnet av Christies gate og Nygårdsgaten.

Han vokste opp på Danmarks plass og i Kristoffer Jansons vei på Landås, «i bunnen like ved kiosken der det alltid var innbrudd», og gikk til sydame med boblejakken sin for å få den omsydd til «beatlesjakke uten slag». I oppveksten var han litt plaget av epilepsi, men bestemte seg for å slutte med medisinene da han var i tjueårsalderen. Deretter var han frisk. I syv år var han fast ansatt innenfor kroppsarbeid og «ble nesten smadret av en heis med fem tonn stålplater» og påført flere beinbrudd. «En dag gadd jeg ikke mer.» I stedet ble Reksten scenearbeider på Den Nationale Scene, en stund vaktmester på allaktivitetshuset på Verftet på Nordnes, og et halvt år arbeidet han for Olav Thon som da subsidierte Bergen rockeklubb på diskoteket Aladdin i Oasen bydelssenter, der den røde plysjen på veggene «ga kjempegod lyd». Etter hvert ble han altmuligmann på Garage.

Som pensjonist bosatte Reksten seg i familiehytten på Kalandseidet.  

I 2019 fikk han Kongens Fortjenestemedalje. Innsatsen som Reksten selv er mest fornøyd med, er konserten mot narkotika han var med å arrangere i Engen kino rundt 1980. Den ga støtet til et løft for arbeidskollektivene. «Egentlig er jeg glad jeg ikke er ung i dag. Det var vanskelig å gå i hundene i hine hårde dage. Det var et nettverk for tapertyper på 1970-tallet. Nå ryker de bare rett igjennom uten at noen bryr seg.»  Han har holdt seg i rockemiljøet fordi «det er så mange greie folk der. Det er en eller annen slags sil i rocken som får vekk rævhollene.»

Reksten har medvirket på LP 4 og Till You Know What I Mean av Jarle Zimmermann, og han er omtalt i en tekst på platen This Is My Dinner av Sun Kil Moon:
And my very favorite memory of Norway was playing the Garage in BergenThere was an old man running the place named Dennis and we got to talking
He had a contagious smileand we shared a bottle of sparkling water and a loaf of bread
It really wasn't much of a conversationIt was more like a one-sided monologue from Dennis
and I listened very close‘cause Dennis was older and wiser than me
I believe his last name is RekstenHe doesn't have Facebook and neither do I
''So if you see him, please tell him Mark Kozelek said «Hi, and God bless him»

Referanser

Norske musikere
Personer fra Bergen kommune
Kongens fortjenstmedalje
Vitenskapsåret 1612

Vitenskapsåret 1612 er en oversikt over hendelser, prisvinnere, fødte og avdøde personer med tilknytning til vitenskap i 1612.

Astronomi
 28. desember – Galileo Galilei observerer planeten Neptun for første gang, mens den var i konjunksjon med Jupiter, men bokfører den feilaktig som en fiksstjerne på grunn av den ekstremt langsomme bevegelsen langs ekliptikken. Neptun blir ikke anerkjent som planet før 1846.
 Christoph Scheiners korrespondanse med Markus Welser blir publisert under tittelen «Tres epistolae de maculis solaribus» (Tre epistler om solflekker). Scheiners teori er at flekkene er satellitter. Augsbourg.

Matematikk 
 Claude-Gaspard Bachet de Méziriac får publisert verket «Problèmes plaisans et délectables, qui se font par les nombres, partie recueillis de divers autheurs, et inventez de nouveau, avec leur démonstration, par Claude Gaspar Bachet, Sr. de Méziriac. Très utiles pour toutes sortes de personnes curieuses qui se servent d'arithmétique» (Morsomme tallproblemer, samlet fra diverse forfattere og gjenoppfunnet og forklart av presten de Méziriac. Svært nyttig for alle salgs nysgjerrige mennesker som benytter aritmetikk.

Medisin 
 Santorio Santorio får publisert verket «Commentaria in Artem medicinalem Galen» (Kommentarer til Galens medisinske kunst), der han beskriver den første bruken av termometer for medisinsk formål, et termoskop videreutviklet fra Heron av Alexandrias oppfinnelse.

Teknologi 
 19. mai − Polderen i Beemster, Nederland, blir tørrlagt som den aller første.

Fødsler
 5. februar − Antoine Arnauld den yngre (død 1694), fransk matematiker.
 2. juli – William Gascoigne (død 1644), engelsk oppfinner.

Dødsfall
 6. februar − Christophorus Clavius (født 1537), tysk matematiker og astronom.
 12. februar − Jodocus Hondius (født 1563), flamsk kartograf.

Referanser
Václav Havel-prisen for kreativ motstand

Václav Havel-prisen for kreativ motstand er en pris etablert i 2012 av den New York-baserte Human Rights Foundation (HRF). Ifølge HRFs president, Thor Halvorssen, tildeles prisen personer som «tar del i kreativ motstand, viser mot og kreativitet i å utfordre urettferdighet og leve i sannhet».

Prisen er oppkalt etter den tsjekkiske dissidenten, dikteren og statslederen Václav Havel.

Prismottakere

2022 
 Enes Kanter Freedom – amerikansk basketballspiller
 PaykanArtCar – iransk menneskerettighetsorganisasjon
 Marina Ovsiannikova – russisk TV-redaktør og aktivist

2021 
Ikke utdelt på grunn av koronapandemien.

2020 
 Badiucao – kinesisk artist
 Omar Abdulaziz – saudiarabisk politisk satirist og aktivist
 Kizito Mihigo – rwandisk musiker og fredsaktivist

2019 
 Rap Against Dictatorship – thailandsk rapgruppe
 Rayma Suprani – venezuelansk tegneserieskaper
 Ramy Essam – egyptisk musiker

2018 
 Emmanuel Jal – sørsudanesisk-canadisk artist
 Belarus Free Theatre – hviterussisk teatergruppe
 Mai Khôi – vietnamesisk musiker

2017 
 Silvanos Mudzvovm – zimbabwisk kunstner
 Ayat Al-Qurmezi – bahrainsk dikter
 El Chigüire Bipolar – venezuelansk satirisk nettsted

2016 
 Atena Farghadani – iransk tegneserieskaper
 Umida Akhmedova – usbekisk fotojournalist
 Pjotr Pavlenskij (trukket tilbake) – russisk kunstner

2015 
 Girifna – sudansk opposisjonsbevegelse
 Sakdiyah Ma'ruf – indonesisk komiker
 El Sexto – kubansk graffitikunstner

2014 
 Erdem Gündüz – tyrkisk aktivist
 Pussy Riot – russisk band
 Dhondup Wangchen – tibetansk regissør og politisk fange

2013 
 Ali Ferzat – syrisk tegneserieskaper
 Park Sang-hak – nordkoreansk demokratiaktivist
 Kvinner i hvitt – kubansk opposisjonsbevegelse

2012 
 Ai Weiwei – kinesisk dissident
 Aung San Suu Kyi – burmesisk demokratiaktivist
 Manal al-Sharif – saudiarabisk kvinnerettighetsaktitivist

Se også 
 Václav Havel-prisen for menneskerettigheter

Referanser 

Utmerkelser etablert i 2012
Ytringsfrihetspriser og menneskerettighetspriser
ABS-CBN

ABS-CBN Corporation (kjent som ABS-CBN) er en filippinsk underholdnings- og mediekonglomerat med hovedkontor i Quezon City.

Tv-kanaler

Inrikes 
Nåværende
 ABS-CBN
 ABS-CBN News Channel (ANC)
 ABS-CBN Sports and Action (S+A)
 Asianovela Channel
 Cine Mo! 
 Cinema One 
 DZMM TeleRadyo 
 DYAB TeleRadyo (Cebu)
 DXAB TeleRadyo (Davao)
 Jeepney TV
 Kapamilya Box Office (KBO)
 Knowledge Channel
 Liga 
 Metro Channel 
 Movie Central 
 Myx
 O Shopping
 Yey!

Tidligere
 ABS-CBN Regional Channel
 Balls 
 CgeTV 
 Hero 
 Lifestyle Network (som en filippinsk tv-kanal)
 Maxxx 
 Studio 23 
 Tag
 Velvet

Utenrikes 
Nåværende
 ANC Global
 Cinema One Global
 The Filipino Channel (TFC) 
 Lifestyle Network (USA og Canada)
 Myx TV (USA)
 S+A International

Tidligere
 Bro 
 Kapamilya Channel 
 Pinoy Central TV

Radiostasjoner

My Only Radio 
 MOR 101.9 My Only Radio For Life! Manila
 MOR 101.1 My Only Radio MORe Na Ron! Davao
 MOR 103.1 My Only Radio Dayta Ah! Baguio
 MOR 101.5 My Only Radio Sikat! Bacolod
 MOR 99.9 My Only Radio Sikat! Puerto Princesa
 MOR 93.5 My Only Radio Yan ang MORe! Naga
 MOR 93.9 My Only Radio Pirmi Na! Legazpi
 MOR 94.3 My Only Radio Araratan! Dagupan
 MOR 94.3 My Only Radio Sikat! Tacloban
 MOR 91.1 My Only Radio Abaw Pwerte! Iloilo
 MOR 97.1 My Only Radio Lupig Sila! Cebu
 MOR 98.7 My Only Radio Nah Ese Vale! Zamboanga
 MOR 91.9 My Only Radio Chuy Kay' Bai! Cagayan de Oro
 MOR 95.5 My Only Radio Ditoy Latta! Laoag
 MOR 92.7 My Only Radio For Life! General Santos
 MOR 95.1 My Only Radio For Life! Cotabato
 MOR 99.7 My Only Radio For Life! Española
 MOR 91.3 My Only Radio For Life! Isabela

Radyo Patrol 
 DZMM Radyo Patrol 630 (Metro Manila)
 DYAP Radyo Patrol 765 (Palawan)
 DYAB Radyo Patrol 1512 (Cebu)
 DXAB Radyo Patrol 1296 (Davao)

Internet 
 MOR TV
 Filipino On Demand
 iWant
 TFC Now!

Datterselskaper og divisjoner

Datterselskaper 
 ABS-CBN Center for Communication Arts, Inc. (Star Magic)
 ABS-CBN Convergence
 ABS-CBNmobile (nedlagte)
 ABS-CBN TVplus
 ABS-CBN Digital Media 
 ABS-CBN Film Productions, Inc. (Star Cinema/ABS-CBN Films)
 ABS-CBN Lingkod Kapamilya Foundation, Inc.
 ABS-CBN Global Ltd.
 ABS-CBN International
 ABS-CBN Publishing, Inc.
 ACJ O Shopping Corporation (O Shopping)
 Creative Programs, Inc. (ABS-CBN Cable Channels)
 Dreamscape Entertainment Television
 Play Innovations, Inc. (KidZania Manila)
 Roadrunner Network, Inc.
 Sarimanok News Network, Inc.
 Sky Cable Corporation
 Destiny Cable
 Sky Cable
 Sky Direct
 Skylight Films
 Star Creatives
 Star Home Video
 Star Recording, Inc. (Star Music)
 Star Songs, Inc.

Divisjoner 
 ABS-CBN Film Archive
 ABS-CBN Licensing
 ABS-CBN News and Current Affairs
 ABS-CBN Sports
 Cable Channels and Print Media Group
 Creative Communications Management Group
 Manila Radio Division
 Regional Network Group (ABS-CBN Regional)
 Star Entertainment Group

Eksterne lenker 
 

 
Selskaper etablert i 1946
Quezon City
Bergen Judo Klubb

Bergen Judo Klubb er et særidrettslag for judo i Bergen. Klubben ble stiftet i 1962, som den andre judoklubben i Norge. Klubben hadde i 2018 omtrent 140 medlemmer, og holder til ved Krohnsminde idrettsplass.

Eksterne lenker
 

Idrettslag i Bergen
Judo i Norge
Idrettslag etablert i 1962
Kibbo Kift

Kibbo Kift (keltisk for «tegn på styrke»), eller egentlig The Kindred of the Kibbo Kift, forkorta KKK, var en organisasjon i Storbritannia som ville skape verdensfred og styrke personlig moral gjennom friluftsliv, håndverk og disiplin. Grupperinga blei danna av den karismatiske kunstneren og forfatteren John Douglas Hargrave (1894–1982) i 1920 og varte til 1935.

Historikk
Naturentusiasten, avistegneren og healeren John Hargrave hadde bakgrunn som kveker og leder i speiderbevegelsen. Da Hargrave mente at lord Baden-Powells guttespeidere hadde blitt for militaristiske etter første verdenskrig, blei han stengt ute fra bevegelsen. Isteden oppretta han Kibbo Kift sammen med flere sympatisører. Den nye speiderorganisasjonen var et pasifistisk alternativ som arrangerte opptogliknende utflukter inspirert av gammel mytologi og moderne utopier. 

Kibbo Kift-medlemmer på tur fikk fantasinavn og iførte seg spesielle drakter. De brukte utskårne vandringsstaver og bar symbolprydde faner som var utforma i ei blanding av middelaldersk og moderne estetikk. Der deltakerne slo leir, satte de opp telt som de hadde sydd og dekorert sjøl, og de foretok ulike øvelser og magiske seremonier. 

Kibbo Kift blir ofte betegna som en ungdomsorganisasjon for både gutter og jenter, men det var også åpent for voksne menn og kvinner. Bevegelsen hadde på det meste omkring tusen medlemmer.

I 1931–32 erstatta Hargrave Kibbo Kift med Hargrave's Green Shirt Movement for Social Credit, en ny bevegelse der noen av medlemmene fra KKK fortsatte videre som Green Shirts. «Grønnskjortene» fulgte de økonomiske og politiske ideene i Social Credit, en distributistisk ideologi formulert av den skotske ingeniøren Clifford Hugh Douglas i 1924 som blant annet ønska individuell sjølutvikling. I 1935 skifta bevegelsen navn til the Social Credit Party of Great Britain and Northern Ireland. Hargraves syndikalistiske parti blei lagt ned i 1951.

Referanser

Kilder
Denne artikkelen bygger på omtalen i Wikipedia på engelsk 14. juni 2019.

Eksterne lenker
Doktoravhandling fra 1998 om Kibbo Kift (på engelsk)

Friluftsliv i Storbritannia
Speiderbevegelsen
Britiske organisasjoner
Etableringer i 1920
Opphør i 1935
Britisk kultur
Kunsthåndverk
Mellomkrigstiden
Callidemum

se tekst i artikkel

 
Callidemum er en slekt av biller i delgruppen (underfamilien) Chrysomelinae.

Utseende 
Middelsstore (ca. 10 millimeter), brede, noe hvelvede, blankt metallisk fargede bladbiller. Artene har gjerne en regnbueaktig glans.

Levevis 
Artene kan finnes på akasier..

Utbredelse 
Slekten er utbredt i Australia.

Systematisk inndeling 

 orden biller (Coleoptera)
 underorden Polyphaga
 overfamilie Chrysomeloidea Latreille, 1802 (=Phytophaga) 
 familien  bladbiller (Chrysomelidae Latreille, 1802) 
 underfamilien Bladbiller, Chrysomelinae Latreille, 1802
 stammen Gonioctenini
 slekten Callidemum Blanchard, 1853
 Callidemum aemula Weise, 1923
 Callidemum atra (Lea, 1915)
 Callidemum balyi (Jacoby, 1895)
 Callidemum chlorophana (Lea, 1903)
 Callidemum circumfusa (Baly, 1856)
 Callidemum clavareaui (Lhoste, 1934)
 Callidemum cornuta (Baly, 1875)
 Callidemum cornutum (Baly, 1875)
 Callidemum discorufa (Lea, 1903)
 Callidemum dives (Baly, 1859)
 Callidemum elegans Baly
 Callidemum flavicornis (Jacoby, 1894)
 Callidemum fulvitarsis (Jacoby, 1898)
 Callidemum hypochalceum
 Callidemum gibbosum (Baly, 1862)
 Callidemum iridipennis Weise, 1923
 Callidemum lateralis (Lea, 1903)
 Callidemum leai (Lhoste, 1934)
 Callidemum limbata (Baly, 1875)
 Callidemum monteithi Daccordi, 2003
 Callidemum nitidiceps (Lea, 1915)
 Callidemum olivacea (Jacoby, 1895)
 Callidemum ornata (Baly, 1859)
 Callidemum parryi (Baly, 1866)
 Callidemum poroptera (Baly, 1856)
 Callidemum prasina (Baly, 1856)
 Callidemum pretiosa (Baly, 1856)
 Callidemum subcincta Weise, 1923
 Callidemum tibialis (Lea, 1916)

Referanser

Eksterne lenker 
 Atlas of Living Australia - Callidemum  Besøkt 14. juni 2019.
 Leaf Beetles of Australia - Callidemum Besøkt 14. juni 2019
 Brisbane Insects - Callidemum  Besøkt 14. juni 2019.
 

Bladbiller
Biller formelt beskrevet i 1853
Australias insekter
Marianne Williamson

Marianne Deborah Williamson (født 8. juli 1952 i Houston) er en amerikansk forfatter, foredragsholder, aktivist og politiker i Det demokratiske partiet.

Hun hadde pr. 2018 utgitt rundt tredve bøker, hvorav fire nådde The New York Times’ bestselgerliste. Hennes forfatterskap dreier seg i all hovedsak om spirituelle anliggender.

Williamson har også grunnlagt den veldedige organisasjonen Project Angel Food, som leverer mat hjem til pasienter som er avhengiga av hjelp på grunn av livstruende sykdommer. I tillegg er hun medstifter av fredsorganisasjonen Peace Alliance.

I 2014 stilte hun som uavhengig kandidat til Representantenes Hus for California, men uten å nå opp.

29. januar 2019 kunngjorde hun sitt kandidatur til primærvalgene før presidentvalget i USA 2020. Hun trakk seg fra nominasjonvalgkampen den 10. januar 2020.

Referanser

Eksterne lenker 
 
 
 

Kandidater til presidentvalget i USA 2020
Forfattere fra USA
Direktorium des Ersten Wirtschaftsrates

Direktorium des Ersten Wirtschaftsrates (Det første økonomiske råds direktorium) var den første delstatsovergripende regjering i Vest-Tyskland etter 1945. Det var i funksjon fra 22. juli 1947 til 10. mars 1948 som Vereinigten Wirtschaftsgebietes (den amerikansk-britiske bisonens) organ og ble etterfulgt av Verwaltungsrat des Zweiten Wirtschaftsrates (Det andre økonomiske råds forvaltningsråd).

Kilder 
 
  
Tyske regjeringer
Ullerslev (Nyborg kommune)

Ullerslev er en by på Fyn, i Nyborg kommune, Region Syddanmark, med  innbyggere i januar 2019. Ullerslev ligger ca 20 km øst for Odense og 10 km nordvest for Nyborg, rett ved Sekundærrute 160. Europavei 20 passerer også ca en km sør for byen, og jernbanen mellom Sjælland og Jylland passerer her. Fram til 2007 var Ullerslev administrasjonssentrum i Ullerslev kommune.

Navn og etymologi 
Ullerslev nevnes første gang i 1320, da som Ulwersleff. I 1423 brukes navnet Wluersløff. Den første stavelsen kommer av mannsnavnet Ulvar, og endelsen lev (lef) betyr trolig arvegods.

Geografi og klima 
Byen ligger ca 14 meter over havet. Gjennomsnittstemperaturen er 8,2°C, med gjennomsnitt i august på 16,3°C som den varmeste måneden og 0,4°C i februar som den kaldeste måneden. Gjennomsnittlig nedbør 591 mm.

Historie 
Ullerslev var tidligere landsby, og nevnes første gang i 1320. Ullerslev kirke er fra ca år 1200. I det som omtales som landsbyfællesskabets tid, fram til slutten av 1700-tallet, hadde Ullerslev 25 gårder og 4 hus med jord. De drev med trevangsbruk. 

Stasjonsbyen Ullerslev utviklet seg rundt togstasjonen, et stykke fra den opprinnelige landsbyen, og beskrives i 1873 som «Ullerslev med Kirke, Skole og Pogeskole... Jernbanestation». Ullerslev sogn hadde da 930 innbyggere. I 1890 beskrives byem som «ved Landevejenes Krydsning, med Kirke, Skole, Forsamlingshus (opf. 1890), Kro, Teglværk, Andelsmejeri, Jærnbane-, Telegraf- og Telefonstation samt Postekspedition. Langeskov, Tange, Bøgeskov, Gde. og Huse.» Senere fikk byen meieri, lege og realskole, men folketallet vokste ikke veldig; Ullerslev hadde 280 innbyggere i 1940 og 351 innbyggere i 1950.

Ullerslev i dag 
Ullerslev har i dag fotballag, sentralskole, butikksenter og et industriområde.

Kjente personer fra Ullerslev 
 Frederik Søgaard, badmintonspiller, bor i Ullerslev

Referanser

Eksterne lenker 
  Syddanmark kommune
  Den Store Danske - Ullerslev
  - Ullerslev kirke

Byer i Region Syddanmark
Nyborgs geografi
Sun Heidi Sæbø

Sun Heidi Sæbø (født 1980 i Sør-Korea) er en norsk journalist og sakprosaforfatter. Fra 2005 har hun vært journalist, utenriksreporter og senere nyhetssjef i Dagbladet. Fra høsten 2019 er hun samfunnsredaktør og i oktober 2019 ble hun konstituert som redaktør i Morgenbladet.

Hun har studert sammenliknende politikk i Bergen, hatt et studieopphold i Kina og påbegynt journalistikkutdannelse ved Høgskolen i Oslo og Akershus.

Hun har skrevet to bøker om Nord-Korea: Kims lek, som tok utgangspunkt i Koh Sang-moon, en student som forsvant på en buss i Sørkedalen i 1979. I 2018 kom hun med en biografi om Kim Jong-un. I 2019 gav hun ut Kina - den nye supermakten om Xi Jinping og den politiske utviklingen i Kina.  

Hun er gift med journalist Kristoffer Egeberg.

Bibliografi  
 Sun Heidi Sæbø Kina - den nye supermakten - jakten på Xi Jinping og det moderne Kina Kagge 2019 ISBN 9788248923831
 Sun Heidi Sæbø Kim Jong-un - et skyggeportrett av en diktator Cappelen Damm 2018 ISBN 9788202592035
 Sun Heidi Sæbø Kims lek - En diktator, et splittet land og en forsvinningssak i Sørkedalen Cappelen Damm 2015 ISBN 9788202479701

Referanser  

Norske journalister
Fødselsdato ikke oppgitt
Verwaltungsrat des Zweiten Wirtschaftsrates

Verwaltungsrat des Zweiten Wirtschaftsrates (Det andre økonomiske råds forvaltningsråd) / Regjeringen Pünder var den andre delstatsomgripende regjeringen i Vest-Tyskland etter 1945. Det var i funksjon fra 10. mars 1948 til 20. september 1949 som  Vereinigtes Wirtschaftsgebiets (den amerikansk-britiske bisonens) organ og ble etterfulgt av Konrad Adenauers første regjering.

På rådets møter deltok også lederne for Rechtamt (Rettsavdelingen) og Personalamt (Personalavdelingen). De var direkte underlagt Oberdirektor.

Referanser 

Tyske regjeringer